'Die pad na selfbestuur': Skep omstandighede vir voortbestaan | Maroela Media
'Die pad na selfbestuur': Skep omstandighede vir voortbestaan
Flip Buys, die voorsitter van die Solidariteit Beweging. (Foto: René Roux)
Flip Buys vertel in dié hoofstuk van sy boek, Die pad na selfbestuur, hoe hy tydens 'n besoek aan Engeland 'n onverwagse gesprek met 'n sogenaamde linksgesinde parlementslid gehad het. Dié het by hul ontmoeting 'n stelling gemaak wat Buys verbaas en verder geïnspireer het.
"Ek het 'n historiese missie wat ek vir julle wil voorstel. Julle regeer nie meer nie en kan nie die land red nie, maar julle moet die omstandighede skep sodat Afrikaners in Suid-Afrika kan bly, want dit is die enigste manier waarop hulle 'n volhoubare bydrae tot die land en al sy mense se welstand kan maak," het die parlementslid gesê.
Buys skryf dat hy en ander besef het dat daar eintlik geen ander uitweg is nie, en dat hierdie idee in die Solidariteit Beweging se visie vervat moet word. Hierdie visie kom in die praktyk daarop neer dat die omstandighede geskep moet word sodat Afrikaners blywend vry, veilig en voorspoedig hier kan bly.
Dit is dus verstaanbaar dat Buys hierdie hoofstuk inlui met die woorde van die bekende Amerikaanse ekonoom, Thomas Sowell. "Die ligging van volke, rasse en beskawings kan hulle lot bepaal. Dit hang af of hulle op die regte plek op die regte tyd is, of op die verkeerde plek op die verkeerde tyd."
Buys skryf: "Die skepping van vrye en veilige kulturele ruimtes is gevolglik nie 'n projek om Afrikaners te onttrek nie, maar juis om die ruimtes te skep sodat hulle deel kan bly van die groter Suid-Afrika. Indien hulle nie hierdie ruimtes in Suid-Afrika kan kry nie, wys die praktyk dat hulle dit dan oorsee sal gaan soek – tot nadeel van almal in Suid-Afrika."
Die Solidariteit Beweging se projek gaan derhalwe nie daaroor om Afrikaners uitsluitlik te bevoordeel nie, maar om die normale omstandighede te skep waarin ons as gemeenskap insluitend kan bly voortbestaan.
#JongStemme: 'n Boodskap van hoop
Luister: Maroela-leser se ode aan Morné Steyn
As ek 'n keuse het is dit om selfvoorsienend, sonder die kleptokratiese bosluis wat ons gaan leeg suig, te bly. Wat help dit om vry te wees maar nog steeds te moet sorg vir 'n hulpelose klomp wat nie kan insien dat dit hulle eie belyde is wat hulle kelder nie, ons sal nooit ophou belasting betaal om hulle gestelery te ondersteun nie.